CELEX: 32005D0863
Language: da
Date: 2005-12-02 00:00:00
Title: 2005/863/EF: Kommissionens beslutning af  2. december 2005  om fastsættelse af EF-tilskuddet til dækning af udgifterne til udryddelse af klassisk svinepest i Spanien i slutningen af 2001 og i 2002  (meddelt under nummer K(2005) 4627)

3.12.2005   
            
            
               DA
            
            
               Den Europæiske Unions Tidende
            
            
               L 317/23
            
         
      KOMMISSIONENS BESLUTNING
   
   af 2. december 2005
   om fastsættelse af EF-tilskuddet til dækning af udgifterne til udryddelse af klassisk svinepest i Spanien i slutningen af 2001 og i 2002
   (meddelt under nummer K(2005) 4627)
   (Kun den spanske udgave er autentisk)
   (2005/863/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 3, stk. 3, og
   ud fra følgende betragtninger:
   
               (1)
            
            
               Der forekom udbrud af klassisk svinepest i Spanien i slutningen af 2001 og i 2002. Sygdommens forekomst var en alvorlig fare for bestandene i Fællesskabet.
            
         
               (2)
            
            
               For hurtigst muligt at forebygge, at epizootien breder sig, og bidrage til, at sygdommen udryddes, skal Fællesskabet i henhold til bestemmelserne i beslutning 90/424/EØF yde finansiel støtte til medlemsstatens støtteberettigede udgifter til aktioner af hastende karakter til bekæmpelse af sygdommen.
            
         
               (3)
            
            
               I henhold til Kommissionens beslutning 2003/494/EF af 3. juli 2003 om EF-tilskud til udryddelse af klassisk svinepest i Spanien i 2001 og 2002 (2) blev der bevilget EF-tilskud til Spanien til dækning af udgifterne til de hasteforanstaltninger til bekæmpelse af klassisk svinepest, der blev gennemført i slutningen af 2001 og i 2002.
            
         
               (4)
            
            
               Der blev i overensstemmelse med beslutningen udbetalt en første tranche på 6 000 000 EUR af støttebeløbet.
            
         
               (5)
            
            
               I henhold til samme beslutning fastsættes restbeløbet af EF-tilskuddet på grundlag af den anmodning, Spanien indgav den 1. august 2003, detaljeret dokumentation, der bekræfter beløbene i anmodningen, samt resultaterne af Kommissionens kontrol på stedet.
            
         
               (6)
            
            
               På baggrund af ovenstående bør det samlede EF-tilskud til dækning af udgifterne til udryddelse af klassisk svinepest i Spanien i slutningen af 2001 og i 2002 nu fastsættes.
            
         
               (7)
            
            
               Ifølge resultaterne af Kommissionens kontrol af overholdelsen af EF-forskrifterne på veterinærområdet og betingelserne for tildeling af EF-tilskud kan en del af de indberettede udgifter ikke anerkendes som støtteberettigede.
            
         
               (8)
            
            
               Kommissionens bemærkninger og metoden til beregning af de støtteberettigede udgifter blev meddelt de spanske myndigheder i en skrivelse af 14. september 2005.
            
         
               (9)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   EF-tilskuddet til dækning af udgifterne til udryddelse af klassisk svinepest i Spanien i slutningen af 2001 og i 2002 i henhold til beslutning 2003/494/EF fastsættes til i alt 6 784 124,44 EUR.
   Der er i henhold til beslutning 2003/494/EF udbetalt en første tranche på 6 000 000 EUR, og restbeløbet er således på 784 124,44 EUR, som udbetales til Spanien.
   Artikel 2
   Denne beslutning er rettet til Kongeriget Spanien.
   
      Udfærdiget i Bruxelles, den 2. december 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 224 af 18.8.1990, s. 19. Senest ændret ved Europa-Parlamentets og Rådets direktiv 2003/99/EF (EUT L 325 af 12.12.2003, s. 31).
   
      (2)  EUT L 169 af 8.7.2003, s. 67.